Σαλάτα με πολύχρωμες πατάτες και μελωμένα κρεμμύδια
Μοβ, κίτρινες, λευκές! Ανακατέψτε τις και φτιάξτε την πιο απλή και συνάμα ξεχωριστή πατατοσαλάτα που δένει τέλεια με τη γλύκα των μελωμένων κρεμμυδιών.
2 κιλά ανάμεικτες χρωματιστές πατάτες , 80 ml ελαιόλαδο, 2 μέτρια ξερά κρεμμύδια, σε ψιλά καρέ, 2 κουτ. γλυκού ρίγανη ξερή, τριμμένη , 1 κουτ. γλυκού φυλλαράκια φρέσκιας ματζουράνας , 1 κουτ. γλυκού μπούκοβο καυτερό (ή λιγότερο, ανάλογα πόσο το αντέχουμε), 1 κουτ. σούπας μαυροκούκι
Για να φτιάξουμε τη πατατοσαλάτα με πολύχρωμες πατάτες και μελωμένα κρεμμύδια, ξεκινάμε πλένοντας τις πατάτες και τις βράζουμε, με τη φλούδα, σε άφθονο αλατισμένο νερό που κοχλάζει για περίπου 45 λεπτά ή μέχρι να μαλακώσουν. Ελέγχουμε τρυπώντας μια πατάτα με ένα μαχαίρι.Τις στραγγίζουμε, τις αφήνουμε λίγο να κρυώσουν ώστε να μπορούμε να τις πιάσουμε, και τις ξεφλουδίζουμε όσο είναι ακόμα ζέστες. Τις κόβουμε σε κύβους 2 εκ. και τις αδειάζουμε σε μία σαλατιέρα. Της αλατοπιπερώνουμε αμέσως.Παράλληλα, σε ένα μεγάλο τηγάνι ζεσταίνουμε το ελαιόλαδο σε χαμηλή φωτιά και σοτάρουμε τα κρεμμύδια για περίπου 15 λεπτά, μέχρι να μελώσουν.Αδειάζουμε τα κρεμμύδια με το λάδι τους στις πατάτες, πασπαλίζουμε με τη ρίγανη, τη ματζουράνα και το μπούκοβο και ανακατεύουμε.Σκορπίζουμε το μαυροκούκι και σερβίρουμε.
Κρεμμύδι,Πατάτες